
R E P U B L I K A  H R V A T S K A

R J E Š E N J E


	Trgovački sud u Osijeku, po sucu mr. sc. Mirjani Baran u stečajnom predmetu predlagatelja FINA RC Zagreb Podružnica Zagreb, Trg svibanjskih žrtava 1995. br. 1 povodom prijedloga za otvaranje stečajnog postupka nad dužnikom MARKUŠEVAC GRADNJA d.o.o. OIB: 56716861761, MBS: 080638183, Zagreb, Gradečak lijevo 65, 1 . lipnja 2018.

r i j e š i o   j e


1. Ukida se rješenje Trovačkog suda u Osijeku poslovni broj St-1173/2017-6 od 25. svibnja 2018. kojim je pokrenut prethodni postupak radi utvrđivanja uvjeta za otvaranje stečajnog postupka nad dužnikom MARKUŠEVAC GRADNJA d.o.o. OIB: 56716861761, MBS: 080638183, Zagreb, Gradečak lijevo 65, te imenovan privremeni stečajni upravitelj Ivan Perković iz Josipovca, Kneza Branimira 9.

1. Prijedlog Financijske agencije za otvaranje stečajnog postupka na dužnikom MARKUŠEVAC GRADNJA d.o.o. OIB: 56716861761, MBS: 080638183, Zagreb, Gradečak lijevo 65 od 9. studenog 2016. Klasa 110-07/16-01/04 UR broj. 04-06-16-12703 odbacuje se u cijelosti.

1. Ročište radi izjašnjenja o prijedlogu za otvaranje stečajnog postupka, zakazano za dan 5. srpnja 2018. u 9,30 sati, neće se održati.

Obrazloženje

	Predlagatelj FINA RC Zagreb, Podružnica Zagreb podnio je Trgovačkom sudu u Zagrebu, 10. studenog 2016. na propisanom obrascu prijedlog za otvaranje stečajnog postupka nad dužnikom MARKUŠEVAC GRADNJA d.o.o. OIB: 56716861761, MBS: 080638183, Zagreb, Gradečak lijevo 65.
	Na temelju rješenja Visokog trgovačkog suda RH broj Su-525/17-10 od 26. lipnja 2017. navedeni spis je ustupljen Trgovačkom sudu u Osijeku na daljnje postupanje.

 	Trgovački sud u Osijeku je rješenjem od 25. svibnja 2018. pokrenuo prethodi postupka radi utvrđivanja uvjeta za otvaranje stečajnog postupka nad dužnikom, zakazao ročište radi izjašnjenja o prijedlogu, te je ujedno imenovao privremenog stečajnog upravitelja Ivana Perkovića iz Josipovca, Kneza Branimira 9.

	Međutim, rješenjem Trgovačkog suda u Zagrebu poslovni broj St-5338/16 od 19. veljače 2018. pokrenut je prethodni postupak nad istim dužnikom te je u tome postupku imenovan privremeni stečajni upravitelj Berislav Maksimović, iz Hraščice, Braće Radića 1.

	Kako je postupak radi utvrđivanja uvjeta za otvaranje stečajnog postupka već pokrenut nad dužnikom to je valjalo ukinuti u cijelosti rješenje ovoga suda i s tim u svezi odbaciti prijedlog predlagatelja za otvaranje stečajnog postupka nad dužnikom te se zakazano ročište neće održati.

Slijedom navedenoga odlučeno je kao u izreci.

	U Osijeku 1. lipnja 2018.                


      Zapisničar:	 					       Stečajni sudac
Snježana Andrijanić
 						                   mr. sc. MIRJANA BARAN


POUKA O PRAVNOM LIJEKU:
Protiv ovog rješenja nije dopuštena posebna žalba (čl. 115. st. 1. Stečajnog zakona).


DNA
1. Predlagatelj- FINA  
1. Dužnik 
1. Privremeni stečajni upravitelj, 
1. zz dužnika 
1. ŽDO Osijek
1. e-oglasna ploča 
1. kal. 26/6

